Document ID: 31994D0470

KOMISSION PÄÄTÖS,
tehty 18 päivänä heinäkuuta 1994,
ONP:n (avoimen verkon tarjoaminen) digitaalisen rakenteettoman 2 048 kbit/s kiinteän johdon päätelaitteiden rajapintoihin sovellettavia liittämisvaatimuksia koskevasta yhteisestä teknisestä määräyksestä (94/470/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon telepäätelaitteita ja niiden vaatimustenmukaisuuden vastavuoroista tunnustamista koskevan jäsenvaltioiden lainsäädännön lähentämisestä 29 päivänä huhtikuuta 1991 annetun neuvoston direktiivin 91/263/ETY(1), sellaisena kuin se on muutettuna direktiivillä 93/68/ETY(2), ja erityisesti sen 6 artiklan 2 kohdan,
sekä katsoo, että
komissio on toteuttanut direktiivin 91/263/ETY 14 artiklassa määritellyn menettelyn mukaisesti ja erityisesti päätelaitteiden hyväksymistä käsittelevän komitean (ACTE) 23 päivänä huhtikuuta 1992 antaman lausunnon mukaisesti sellaiset päätelaitetyypit yksilöivän toimenpiteen, joiden osalta tämä yhteinen tekninen määräys on tarpeen, sekä määritellyt tämän määräyksen soveltamisalan,
toimivaltainen standardointielin on valmistellut yhdenmukaistetut standardit, joilla pannaan täytäntöön sovellettavat olennaiset vaatimukset,
komissio on tehnyt ACTE-komitealle tämän lausuntoa varten ehdotuksen tarvittavista toimenpiteistä direktiivin 91/263/ETY 6 artiklan 2 kohdan toisen luetelmakohdan mukaisesti,
komission tehtävänä on antaa direktiivin 91/263/ETY 6 artiklan 2 kohdan toisen luetelmakohdan mukaisesti vastaavat yhdenmukaistetut standardit, joilla pannaan täytäntöön yhteisiksi teknisiksi määräyksiksi muutettavat olennaiset vaatimukset, ja
tässä päätöksessä annettu yhteinen tekninen määräys on ACTE-komitean 14 päivänä joulukuuta 1993 antaman lausunnon mukainen,
ON TEHNYT TÄMÄN PÄÄTÖKSEN:
1 artikla
1. Tätä päätöstä sovelletaan päätelaitteisiin, jotka on tarkoitettu liitettäväksi rakenteettomien 2048 kbit/s kiinteiden johtojen verkon liityntäpisteisiin, joita koskevat avoimen verkon tarjoamisen (ONP) periaatteet, joissa käytetään 120 ohmin rajapintoja ja joita koskee tämän päätöksen 2 artiklan 1 kohdassa määritelty yhdenmukaistettu standardi.
2. Tässä päätöksessä annetaan yhteinen tekninen määräys, joka käsittää liittämisvaatimukset, joita sovelletaan avoimen verkon tarjoamiseen käytettävien päätelaitteiden rajapintoihin, kun niitä käytetään 1 kohdassa määriteltyjen kiinteiden johtojen yhteydessä.
2 artikla
1. Yhteinen tekninen määräys sisältää yhdenmukaistetun standardin, jonka toimivaltainen standardointielin on valmistellut direktiivin 91/263/ETY 4 artiklan c, d ja f alakohdan olennaisten vaatimusten täytäntöön panemiseksi. Viittaus tähän standardiin on liitteessä.
2. Päätelaitteiden, joita tämä direktiivi koskee, on oltava 1 kohdassa tarkoitetun yhteisen teknisen määräyksen mukaisia, täytettävä direktiivin 91/263/ETY 4 artiklan a ja b alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY(3) ja 89/336/ETY(4) vaatimukset.
3 artikla
Direktiivin 91/263/ETY 9 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen päätelaitteiden osalta käytettävä liitteessä tarkoitettua yhdenmukaistettua standardia tai varmistettava sen käyttö viimeistään tämän päätöksen voimaantulopäivänä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 18 päivänä heinäkuuta 1994.

Labels: 12
7
1